

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2017.gada 25.maijā Nr.**258**

(prot.Nr.**12**, **17.**§)

**Par Pakalpojumu līguma**

**par veselības aprūpes pakalpojumu sniegšanu noslēgšanu ar**

**sabiedrību ar ierobežotu atbildību „Daugavpils bērnu veselības centrs”**

Pamatojoties uz likuma „Par pašvaldībām” 15.panta pirmās daļas 6.punktu, 21.panta pirmās daļas 27.punktu, ievērojot sabiedrības ar ierobežotu atbildību „Daugavpils bērnu veselības centrs” 2016.gada 12.decembra dalībnieku sapulcē (protokola Nr.2016/03 2.punkts) apstiprināto Vidējā termiņa darbības stratēģiju 2017.-2020.gadam,

ņemot vērā, ka Daugavpils pilsētas domei pieder sabiedrības ar ierobežotu atbildību „Daugavpils bērnu veselības centrs” 100% kapitāldaļas, ka ar Daugavpils pilsētas domes 2015.gada 28.decembra lēmumu Nr.571 „Par Daugavpils pilsētas pašvaldības tiešās līdzdalības kapitālsabiedrībās izvērtēšanu” apstiprināta pašvaldības tiešā līdzdalība SIA „Daugavpils bērnu veselības centrs”, kuras komercdarbība atbilst Publiskas personas kapitāla daļu un kapitālsabiedrību pārvaldības likuma 4.pantam, kā arī Valsts pārvaldes iekārtas likuma 88.panta pirmajā daļa minētajiem gadījumiem un noteikts sabiedrības sniegto pakalpojumu stratēģiskais mērķis – sniegt primāros un sekundāros ambulatoros veselības aprūpes pakalpojumus Daugavpils pilsētas administratīvajā teritorijā un veicināt Daugavpils pilsētas iedzīvotāju veselīgu dzīvesveidu,

ievērojot to, ka

- Sabiedrība ar ierobežotu atbildību „Daugavpils bērnu veselības centrs” ir noslēgusi līgumu ar Nacionālo veselības dienestu par primāro un sekundāro ambulatoro veselības aprūpes pakalpojumu sniegšanu un apmaksu, kurā noteikti šo pakalpojumu veidi, apmaksas noteikumi, norēķinu un informācijas apmaiņas kārtība un finanšu apjoms,

- Sabiedrība ar ierobežotu atbildību „Daugavpils bērnu veselības centrs” Eiropas Savienības fondu 3.darbības programmas „Infrastruktūra un pakalpojumi” papildinājuma 3.1.5.1.aktivitātes „Ambulatorās veselības aprūpes attīstība” 3.1.5.1.1.apakšaktivitātes „Ģimenes ārstu tīklu attīstība” ietvaros veica Eiropas Reģionālās attīstības fonda līdzekļu ieguldījumus ģimenes ārstu infrastruktūras attīstībā, uzlabojot veselības aprūpes kvalitāti un ģimenes ārstu pakalpojumu pieejamību Daugavpils pilsētas teritorijā,

- Sabiedrība ar ierobežotu atbildību „Daugavpils bērnu veselības centrs”, pamatojoties uz Ministru kabineta 2016.gada 8.marta noteikumiem Nr.152 „Darbības programmas „Izaugsme un nodarbinātība” 4.2.2. specifiskā atbalsta mērķa „Atbilstoši pašvaldības integrētajām attīstības programmām sekmēt energoefektivitātes paaugstināšanu un atjaunojamo energoresursu izmantošanu pašvaldību ēkās” īstenošanas noteikumi”, plāno īstenot Eiropas Reģionālās attīstības fonda projekta atbalstāmās aktivitātēs un noteikumu 31.punkts noteic, ka ja projekta iesniedzējs ir valsts vai pašvaldības apmaksāto veselības aprūpes pakalpojumu sniedzējs vai sabiedrisko pakalpojumu sniedzējs, tas ar pašvaldību noslēdz pakalpojumu līgumu par veselības aprūpes pakalpojumu sniegšanu, atklāti balsojot: PAR – 13 (V.Bojarūns, V.Borisjonoks, A.Broks, J.Dukšinskis, P.Dzalbe, A.Gržibovskis, N.Ignatjevs, R.Joksts, J.Lāčplēsis, N.Petrova, D.Rodionovs, A.Samarins, R.Strode), PRET – nav, ATTURAS – nav, **Daugavpils pilsētas dome nolemj:**

Noslēgt Pakalpojumu līgumu par veselības aprūpes pakalpojumu sniegšanu ar sabiedrību ar ierobežotu atbildību „Daugavpils bērnu veselības centrs”, reģistrācijas Nr.41503021397, juridiskā adrese 18.novembra ielā 19, Daugavpilī.

Pielikumā: Pakalpojumu līgums par veselības aprūpes pakalpojumu sniegšanu.

Domes priekšsēdētājs             *(personiskais paraksts)*      J.Lāčplēsis